CELEX: 62012TN0111
Language: sl
Date: 2012-03-07 00:00:00
Title: Zadeva T-111/12: Tožba, vložena 7. marca 2012 – Španija proti Komisiji

28.4.2012   
            
            
               SL
            
            
               Uradni list Evropske unije
            
            
               C 126/24
            
         Tožba, vložena 7. marca 2012 – Španija proti Komisiji
   (Zadeva T-111/12)
   2012/C 126/46
   Jezik postopka: španščina
   
      Stranki
   
   
      Tožeča stranka: Kraljevina Španija (zastopnik: A. Rubio González)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               razglasi ničnost Odločbe Komisije C(2011) 9990 z dne 22. decembra 2011, s katero se zmanjša pomoč iz Kohezijskega sklada, dodeljena tem projektom: „Gestión de Residuos de la Comunidad Autónoma de Extremadura – 2001“ (CCI št.o2001.ES.16.C.PE.043), „Saneamiento y Abastecimiento en la Cuenca Hidrográfica del Duero – 2001“ (CCI št.o2000.ES.16.C.PE.070), „Gestión de Residuos de la Comunidad Autónoma de Valencia – 2011 – Grupo II“ (CCI št.o2001.ES.16.C.PE.026) in „Saneamiento y depuración del Bierzo Bajo“ (CCI št.o2000.ES.16.C.PE.036).
            
         
               —
            
            
               toženi instituciji naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja tožbene razloge, ki so v bistvu enaki tistim, navedenim v zadevi Španija proti Komisiji (T-109/12).
   Tožeča stranka zlasti zatrjuje pomanjkljivo obrazložitev uporabe načela sorazmernosti, določenega v členu H(2) iz Priloge II k Uredbi Sveta (ES) št. 1164/94 z dne 16. maja 1994 o ustanovitvi Kohezijskega sklada, ker se je Komisija omejila na sklicevanje na dokument z naslovom „Smernice o finančnih popravkih v zvezi z javnimi naročili“, ki je bil državam članicam predložen na sestanku koordinacijskega odbora Kohezijskega sklada z dne 28. novembra 2007, čeprav ne vsebuje nobene analize razlogov, ki bi upravičevali določitev pavšalnih korekcijskih stopenj, ki so v njem navedeni.